Приложение № 2





ДОКЛАД ЗА НАЛИЧНАТА СИТУАЦИЯ 
ОТНОСНО ИЗПЪЛНЕНИЕТО НА МЕРКИ ЗА СМЕКЧАВАНЕ И АДАПТАЦИЯ КЪМ ИЗМЕНЕНИЯТА НА КЛИМАТА 
В ОБЩИНА ЗЛАТОГРАД

Изготвен на базата на извършен преглед на общинските планови документи в изпълнение на Дейност 5: Аналитичен преглед на наличната ситуация 







	СЪДЪРЖАНИЕ	

I.	Въведение	4
II.	Идентифициране на списъците на плановите документи и отчети за изпълнението на плановите документи	4
III.	Преглед на плановете за действие/списъци с мерки/действия/задачи в плановите документи	5
III.1.	Общински план за развитие 2014-2020 година на община Златоград	5
III.2.	Общинска програма за опазване на околната среда 2008-2013 г.	6
III.3.	Програма за управление на отпадъците 2016-2020 г. (ПУО)	7
III.4.	Програма за развитие на туризма на територията на община Златоград за период 2012 - 2015 г.	7
III.5.	Програма за управление на община Златоград 2015-2019 г.	7
III.6.	План за действие за устойчиво енергийно развитие на Община Златоград  2015 – 2020 г.		8
III.7.	Регионална програма за управление на отпадъците на общините Мадан, Златоград и Неделино с период на действие 2010-2015 г.	8
III.8.	Програма за управление на отпадъците на община Златоград 2021 – 2028 г.	9
III.9.	Програма за енергийна ефективност на Община Златоград 2021 – 2027 г. /ПЕЕ/	10
III.10.	Програма за управление на община Златоград 2019-2023 г.	11
III.11.	Дългосрочна програма за насърчаване използването на енергия от възобновяеми източници и биогорива на община Златоград 2021 – 2030 г.	11
III.12.	План за интегрирано развитие на община Златоград 2021-2027 г.	11
IV.	Преглед на отчетите за изпълнението/напредъка по изпълнението на плановите документи	12
V.	Преглед на анализите на състоянието в плановите  документи	13
VI.	Оценка на функциите на структурните звена на общинската администрация по отношение на политиките по изменение на климата	19
VII.	Основни изводи и препоръки	19




СПИСЪК НА ИЗПОЛЗВАНИТЕ СЪКРАЩЕНИЯ

	АУЕР
ВЕИ
ЗЕЕ
ЗРР
 МРО
НПО 
ОУП
ПБВ
ПДУЕ
ПИРО
	Агенцията за устойчиво енергийно развитие
Възобновяеми енергийни източници
Закон за енергийна ефективност
Закон за регионално развитие
Масово разпространени отпадъци
Неправителствена организация
Общ устройствен план 
Питейно-битово водоснабдяване
План за действие за устойчиво енергийно развитие
План за интегрирано развитие на община

	УО
	Управляващ орган





[bookmark: _Toc148697876][bookmark: _Toc165299313]Въведение
Настоящият доклад е изготвен в изпълнение на Дейност 5: Аналитичен преглед на наличната ситуация проект BGENVIRONMENT-4.004-0001-C01 „Повишаване на способността на общините Димитровград, Любимец и Златоград да намалят емисиите на парникови газове и да се адаптират към променящия се климат“, който се осъществява с финансовата подкрепа на Програма „Опазване на околната среда и климатичните промени”, чрез ФМ на ЕИП 2014-2021 г. 
Дейността се изпълнява със собствени човешки ресурси. Експерти от Клуб „Икономика 2000“ и Сдружение ФЕИ предоставят техническа и специализирана експертиза за практическото ѝ изпълнение като организират методически изпълнението на дейността. Общинските експерти участваха активно според компетенциите си.
Основният метод, използван за събиране и обработка на информация е кабинетното проучване. Също така са приложени методи за вторичен анализ като експертни сравнителни оценки, които се използват при определяне на нивото на съответствие между общинските и европейските и националните стратегически документи, както и качествен анализ, който ще се прилага при изследване на качеството на заложените цели и мерки. Експерти от двете НПО разработиха проект на матрица, която се използва за набиране и последваща оценка на необходимата информация.
Целта на изготвения доклад е да се направи преглед и оценка на общинските програмни документи на община Златоград по отношение на заложените в тях мерки, насочени към смекчаване и адаптация към климатичните промени и да се изведат изводи и препоръки от извършения преглед и оценка на програмните документи. Информационните ресурси за извършване на дейността включват преглед и оценка на планове/програми на община Златоград, включително изготвени отчети и оценки на изпълнението им.
Очакваните конкретни резултати от изпълнението на дейността са:
· Изготвените матрици и доклад за община Златоград, съдържащ изводите и препоръките от извършения преглед и оценка на програмните документи.

[bookmark: _Toc165299314]Идентифициране на списъците на плановите документи и отчети за изпълнението на плановите документи  
В настоящия доклад е направен преглед и оценка на следните планови документи на община Златоград:
1.Планове/Програми с изтекъл краен срок :
· Общински план за развитие 2014-2020 година на община Златоград
· Общинска програма за опазване на околната среда 2008-2013 г.
· Програма за управление на отпадъците 2016-2020 г.
· Програма за развитие на туризма на територията на община Златоград за период 2012 - 2015 г. 
· Програма за управление на община Златоград 2015-2019 г.
· Програма за управление на община Златоград 2019-2023 г. 
· План за действие за устойчиво енергийно развитие на Община Златоград  2015 – 2020 г. 
· Регионална програма за управление на отпадъците на общините Мадан, Златоград и Неделино с период на действие 2010-2015 г.
2.Актуални Планове/Програми:
· Програма за управление на отпадъците на община Златоград 2021 – 2028 г.
· Програма за енергийна ефективност на Община Златоград 2021 – 2027 г. /ПЕЕ/
· Дългосрочна  програма за насърчаване използването на енергия от възобновяеми източници и  биогорива на община Златоград 2021 – 2030 г.
· План за интегрирано развитие на община Златоград 2021-2027 г.
[bookmark: _GoBack]3.Отчети за изпълнението на Планове/Програми
· Годишен отчет за изпълнението на програмите за енергийна ефективност по чл. 12 от ЗЕЕ за управлението на енергийната ефективност съгласно чл. 63 от ЗЕЕ – 2023 г.
· Годишен отчет за изпълнението на програмите за енергийна ефективност по чл. 12 от ЗЕЕ за управлението на енергийната ефективност съгласно чл. 63 от ЗЕЕ -  2022 г.
· Годишен отчет за изпълнението на програмите за енергийна ефективност по чл. 12 от ЗЕЕ за управлението на енергийната ефективност съгласно чл. 63 от ЗЕЕ – 2021 г.
· План за действие за устойчиво енергийно развитие на община Златоград 2015 – 2020 г.
· Отчет за 2019 г.
· Отчет за 2018 г.
· Отчет за 2017 г.

[bookmark: _Toc165299315]Преглед на плановете за действие/списъци с мерки/действия/задачи в плановите документи
[bookmark: _Toc165299316]Общински план за развитие 2014-2020 година на община Златоград
Общинският план за развитие е планов документ с изтекъл срок на действие. В него е заложена 1 мярка, пряко допринасяща за адаптация към климатичните промени. Тя е предвидена за изпълнение в рамките на специфична цел 3.2.2. (Опазване на околната среда и превенция на екологичните рискове) на плановия документ и обхваща набор от дейности за превенция на рисковете от природни бедствия, включително: Изграждане на подпорни стени в града и населените места като превенция на свлачища и срутища; Изграждане на крайбрежни стени за укрепване на речните корита и дерета като Общински план за развитие за периода 2014-2020 година на Община Златоград; Подобряване - на взаимодействието и партньорството между заинтересованите страни при управлението на риска от природни бедствия; Изграждане на системи за ранно оповестяване от възникване на пожари, наводнения, свлачища; Създаване на база данни за рискови зони и участъци и ефективен и засилен мониторинг върху тези територии.
[bookmark: _Toc165299317][bookmark: _Hlk161319801]Общинска програма за опазване на околната среда 2008-2013 г.
Програмата за опазване на околната среда на община Златоград е документ с изтекъл срок на изпълнение. В общинската ПОО за периода 2008-2013 г. са заложени 6 мерки, пряко свързани със смекчаването и/или адаптацията към климатичните промени. Заложените мерки са насочени към изпълнение на две от стратегическите цели на програмата. С цел постигане на ефективно управление на отпадъците е предвидено въвеждане на разделно събиране на оползотворимите компоненти от отпадъците към мястото на създаването им от тези, които ги създават. В рамките на цел 3 на програмата Намаляване на вредните емисии през есенно-зимния период , чрез преход към екологосъобразни начини на отопление и въвеждане на енергийно ефективни мерки за намаляване разхода на енергия и повишаване процента на КПД) са предвидени мерки за саниране на общинските сгради, поставяне на външна или вътрешна топлоизолация на сградите, подмяна отоплителни инсталация и котли, подмяна на дограми; информиране на населението за възможностите, които предлагат мерките за енергийна ефективност и ползите от тях, чрез средствата за масова информация; Изготвяне на аварийни планове от фирми и др. административни организации за ликвидиране на последствията от природни бедствия и промишлени аварии; Реализация на общински проект за отопление на обществени сгради, учебни и детски заведения и болница чрез използвайки геотермалното находище в с. Ерма река; Задължаване на предприятия и фирми, чието производство е свързано с отделянето на вредни емисии в атмосферния въздух да въведат превантивни мерки в инвестиционната им програма за ООС. Същите да бъдат представени в общината за последващ контрол.
Индикативен бюджет, източници на финансиране и конкретен период на изпълнение е посочен само по отношение първата от горепосочените мерки (за повишаване на ефективността на управлението на отпадъците). За останалите мерки е упоменат единствено индикативен период на изпълнение. 
[bookmark: _Toc165299318]Програма за управление на отпадъците 2016-2020 г. (ПУО)
Разглежданият програмен документ е с изтекъл срок на изпълнение. В него са заложени 8 мерки, които пряко допринасят за смекчаване и адаптация към климатичните промени. Предвидените мерки са насочени към две от цели на ПУО. За целите на нарастване на количествата рециклирани и оползотворени отпадъци (Цел 2 на ПУО) е предвидено определяне, от страна на общината, на изисквания към площадките за предаване на хартия, картон, пластмаса и стъкло, както и поддържане на регистър на площадките за предаване на хартия, картон, пластмаса и стъкло на територията на Общината. В рамките на цел 10 (Управление на специфични потоци отпадъци) на програмата са заложени мерки за планиране на разходи за събиране и компостиране на биоотпадъци от населението за периода на действие на Програмата; ускоряване на поетапното въвеждане на домашно компостиране в селските райони чрез закупуване и раздаване на компостери; разпределение на задълженията между отделните общини в регионалното сдружение на общините за изпълнение на целите за разделно събиране и оползотворяване на биоотпадъци; обхващане на ресторанти, заведения за обществено хранене, столове, детски градини и пазари на територията на община Златоград в система за разделно събиране на кухненски и хранителни отпадъци; обособяване на площадка за открито компостиране на биоотпадъци и/или за съоръжение за компостиране; провеждане на активна разяснителна информационна кампания сред населението и юридическите лица, обхванати от системата за разделно събиране на биоотпадъците преди въвеждането й.
За всяка една от предвидените мерки е посочен индикативен бюджет, източници на финансиране и период/краен срок за изпълнение. Очакван резултат от изпълнението обаче е представен само за две от заложените мерки.  
[bookmark: _Toc165299319][bookmark: _Hlk161319742]Програма за развитие на туризма на територията на община Златоград за период 2012 - 2015 г. 
Програмата за развитие на туризма на територията на община Златоград е документ с изтекъл срок на изпълнение. В нея не са заложени конкретни мерки, насочени към смекчаване и/или адаптацията към климатичните промени. В програмния документ е упоменато, че „За постигане на стратегическите цели за развитието на туризма на територията на Община Златоград са набелязани конкретни мерки в Общинския план“.
[bookmark: _Toc165299320][bookmark: _Hlk161319703]Програма за управление на община Златоград 2015-2019 г.
Разглежданият документ е с изтекъл срок на изпълнение. В него се посочва, че до 2019 г., в зависимост от периодите на отваряне на програмите за кандидатстване с проектни предложения, община Златоград предвижда да осигури финансиране за 6 проектни идеи, които са пряко свързани със смекчаването и адаптацията към климатичните промени. Предвидените проекти касаят изграждане на геотермална отоплителна система на гр. Златоград; Въвеждане на енергоефективни мерки в сгради-общинска собственост, в сгради – многофамилни жилища и в сгради на публични институции; Въвеждане на енергоефективни мерки чрез подмяна на уличното осветление; Стимулиране на дейности за ефективно използване на биоразградим отпадък. 
[bookmark: _Toc165299321][bookmark: _Hlk161319649][bookmark: _Hlk152836238]План за действие за устойчиво енергийно развитие на Община Златоград  2015 – 2020 г. 
Планът за действие за устойчиво енергийно развитие е документ и изтекъл срок на изпълнение. В плановия документ са набелязани стратегически мерки и инвестиционни проекта за: 1)  Подобряване на енергийните характеристики на общинския и държавен сграден фонд, и на многофамилни жилищни сгради с над и под 35 самостоятелни жилищни обекта, 2) Намаляване на консумацията на електроенергия, нафта, дърва и др., чрез въвеждане на енергоспестяващи мерки за промишлени системи и оползотворяване на ВЕИ, 3) въвеждане на енергоефективни мерки, намаляване на вредните емисии газове и консумацията на енергия в общинския сектор чрез използване на ВЕИ, 4) въвеждане на енергоефективни мерки, както и разширяване използването на ВЕИ и намаляване на годишния разход на електроенергия от населението средно с 3% годишно, 5) приложение на ВЕИ в този сектор е прилагане на LED осветителни тела с фотосоларни панели и акумулатори, с което ще се реализират съществени енергийни икономии и намаляване на количеството на електроенергия с 5 % годишно и 6) обследване за енергийна ефективност на съществуващата улична осветителна система.
[bookmark: _Toc165299322]Регионална програма за управление на отпадъците на общините Мадан, Златоград и Неделино с период на действие 2010-2015 г.
Разглежданият планов документ е с изтекъл срок на изпълнение. В него за залочени 10 мерки, допринасящи за смекчаване и/или адаптация към климатичните промени. Те засягат 2 от стратегическите цели на регионалната програма. В рамките на цел 4 (Екологосъобразно обезвреждане на отпадъците) са предвидени мерки за провеждане на периодични изследвания на състава на утайките; провеждане на процедури по избор на площадка за депониране на утайки от ПСОВ на контролирано депо и/или предоставяне за нуждите на земеделието при строго спазване на изискванията на Наредбата, приета с ПМС № 262/2000г.; депониране на утайките на депо за опасни отпадъци или съхранение в закрит склад върху твърда основа в района на ПСОВ при аварийни ситуации и поява на утайки с качества на опасен характер. С оглед постигане на цел 10 (Управление на специфични отпадъчни потоци в съответствие с изискванията на ЕС) на регионалната програма са заложени мерки за въвеждане на задължения към собствениците или наемателите на търговски обекти и заведения за обществено хранене, домсъветите, собствениците (или наематели), на жилища и др., както и към лицата, извършващи дейности с биоразградими отпадъци; Създаване на предпоставки за установяване на материален стимул за намаляване на биоразградимите отпадъци за депониране чрез обосноваване на необходимостта от промяна на такса „битови отпадъци”; Разработване на план за поетапно въвеждане на разделно събиране и/или домашно компостиране; Организиране на разяснителни кампании сред населението за ефективно въвеждане на практики по оползотворяване на биоразградими отпадъци; Изготвяне на програма за управление на утайките от ПСОВ; Отреждане на площадка за временно съхранение на инцидентно появили се опасни утайки в рамките на ПСОВ или депо за опасни отпадъци.
За всяка една от предвидените мерки са посочени източници на финансиране, период на изпълнение и очакван ефект. Индикативен бюджет за изпълнение обаче е определен само за 2 от набелязаните мерки. 
[bookmark: _Toc165299323][bookmark: _Hlk161319585]Програма за управление на отпадъците на община Златоград 2021 – 2028 г.
В програмата за управление на отпадъците за периода 2021-2028 г. са заложени 5 мерки, имащи пряко отношение към смекчаване и/или адаптация към климатичните промени. Те са насочени към постигане на специфична цел 1 на програмата (Намаляване на вредното въздействие на отпадъците чрез предотвратяване образуването им и насърчаване повторното им използване). Предвидените мерки обхващат Изготвяне и прилагане на планове за предотвратяване образуването на хранителни отпадъци в общински, социални, здравни, образователни и други общински звена и предприятия, общински пазари и др., където се образуват хранителни отпадъци; Изпълнение на демонстрационен проект за предотвратяване на хранителните отпадъци; Изграждане на система за събиране на отпадъците от храни, която да разшири съществуващата вече изградена система за събиране на отпадъци от общински обекти, пазари и тържища; Обособяване на определени помещения в общината, където съответните фирми за хранене, кетъринг, пазари и търговски обекти да могат да предоставят храни със съответния сертификат, спазвайки всички санитарно-хигиенни изисквания за целите на благотворителна кухня или хранителна банка; Изпълнение на целенасочени кампании за разясняване и предоставяне на информация за ПО на хранителни отпадъци на територията на общината, в т.ч. относно значението на "Най-добър до" и "Годен до" на търговските хранителни продукти.
За всяка една от заложени мерки са посочени бюджет за изпълнение, източник на финансиране, период на изпълнение и конкретен, измерим очакван резултат от реализацията на съответната мярка.
[bookmark: _Toc165299324]Програма за енергийна ефективност на Община Златоград 2021 – 2027 г. /ПЕЕ/
В Програма за енергийна ефективност на Община Златоград, за периода 2021-2027 г., са заложени 19 мерки, които са пряко свързани със смекчаването и/или адаптацията към климатичните промени. Предвидените мерки са насочени към постигане на 6 специфични цели на програмата. За целите на постигане на Специфична цел 1 (Оползотворяване на енергията от ВЕИ) като мярка е заложено завършването на проект за „Изграждане на геотермална отоплителна система на град Златоград“. Мерките, предвидени в рамките на Специфична цел 2 (Подобряване на енергийната ефективност на сградния фонд) са насочени, преди всичко, към извършване на обследване за енергийна ефективност на обществени общински сгради и внедряване на мерки за енергийна ефективност, включително ремонт на покриви, подмяна на дограма, топлоизолация на покрив, топлинно изолиране на външни стени и изграждане на отоплителна инсталация. В изпълнение на специфична цел 3 (Намаляване разходите за енергия в сгради и системи, финансирани от  общински бюджет на територията на общината) е предвидена реконструкция на съществуващи отоплителни инсталации и изграждане на нови такива, както и внедряване на енергоспестяващи технологии, напр. термосоларни инсталации за топла вода на общински сгради с целогодишно използване в общинската администрация, детски и социални заведения. В рамките на специфична цел 6 на програмата (Планиране на устойчивото развитие на общината) са заложени, основно мерки за поддържане на високо ниво на информираност, култура и знания, в областта на енергийната ефективност, на ръководния персонал на общинските обекти; Поддържане на информационна система за енергопотреблението на сгради и системи, общинска собственост, за изготвяне на анализи и прогнози, енергийно обследване на сгради и системи, Сертификати и др., съгласно действащото законодателство и повишаване нивото на информираност, култура и знание на експертите и специалистите от общинска администрация и местното население за работа по проекти от фондовете по енергийната ефективност.
За всяка една от заложените мерки са посочени индикативен бюджет за изпълнение, източник на финансиране и напредък в изпълнението на мярката. Към момента на извършване на аналитичния преглед, съгласно ПЕЕ за периода 2021-2027 г. преобладаващата част от предвидените климатични мерки са на етап „проектна готовност“. 
[bookmark: _Toc165299325]Програма за управление на община Златоград 2019-2023 г. 
В програмата за управление на община Златоград са представени 4 мерки, водещи до смекчаване и/или адаптация към изменението на климата. Като първи приоритет в програмата е изведен „Изграждане на геотермална отоплителна система на гр. Златоград“, а три от другите приоритета са насочени към повишаване на енергийната ефективност в сгради – общинска собственост и многофамилни жилища, и подмяна на уличното осветление с енергоефективно. 

[bookmark: _Toc165299326][bookmark: _Hlk161319468]Дългосрочна програма за насърчаване използването на енергия от възобновяеми източници и биогорива на община Златоград 2021 – 2030 г.
В Дългосрочната програма за програма за насърчаване използването на енергия от възобновяеми източници и биогорива на община Златоград са заложени 9 мерки свързани с смекчаване и/или адаптация към изменението на климата.
Предвидените мерки са насочени към интегрирано използване на термоминералните води; инсталиране в общинските сгради на системи с ВЕИ; прилагане на енергоефективни мерки в осветление във всички населени места– внедряване на високоефективно осветление от ВЕИ при изграждане и реконструкция на парково, декоративно и фасадно осветление на територията на общината; насърчаване въвеждането на ВЕИ в частни жилищни сгради; насърчаване въвеждане на ВЕИ в бизнес сектора; привличане на инвеститори чрез ПЧП; Създаване на база данни и система за отчитане, анализ и контрол на енергопотреблението на територията на общината; Провеждане на ежегодни информационни кампании за ползите от използването на ВЕИ; и организиране на обучение на специалисти от Общинската администрация с цел изпълнение на проекти свързани с въвеждането и използването на ВЕИ
За всяка една от заложените мерки, е посочен индикативен бюджет за изпълнение, възможни източници  на финансиране, срок/година на изпълнение, както и детайлно описание на очаквания ефект от осъществяването на съответна мярка. 
[bookmark: _Toc165299327][bookmark: _Hlk161319428]План за интегрирано развитие на община Златоград 2021-2027 г.
Планът за интегрирано развитие е действащ стратегически документ. В него са заложени две мерки, които имат пряко отношение към смекчаване и/или адаптация към климатичните промени. И двете мерки са насочени към постигане на приоритет 6 (Подобряване на инфраструктура, свързаността и околната среда) на плана за интегрирано развитие. Планът предвижда опазване и подобряване на околната среда, управление на отпадъците и превенция на риска чрез прилагане на  мерки за защита от наводнения, включени в ПУРБ, с цел опазване на човешкия живот и общественото здраве (включително основно и ежегодно почистване на речните корита; изграждане на стоманобетонни защитни стени по двата бряга на р. Голяма река; надграждане на съществуващи защитни стени, включени в мерките на ПУРБ; изграждане на нова стоманобетонна защитна стена в кв. "Изгрев" по левия бряг на р. Върбица; реконструкция на съоръжението на моста за ПСОВ-Златоград). Също така, планът за интегрирано развитие предвижда подобряване на енергийната ефективност на сградния фонд чрез въвеждане на мерки за подобряване на енергийната ефективност.
За всяка една от заложените мерки са посочени индикативен бюджет за изпълнение, източници на финансиране, както и период на изпълнение и измерим очакван ефект от практическата реализация на мерките.
[bookmark: _Toc165299328]Преглед на отчетите за изпълнението/напредъка по изпълнението на плановите документи
Целта на прегледа на отчетите за изпълнение на стратегическите и планови документи на община Златоград е да се идентифицират:
· мерките, включени  в съответния план/програма, отнасящи се до намаляване на емисиите на парникови газове и адаптация към изменящия се климат в тематичния обхват, които са неизпълнени/частично изпълнени, 
и
· пречките и проблемите за изпълнението на заложените в съответния план/програма цели/приоритети/действия, отнасящи се до намаляване на емисиите на парникови газове и адаптация към изменящия се климат.
Аналитичният преглед обхваща 6 отчета – три за изпълнението на План за действие за устойчиво енергийно развитие на община Златоград 2015 – 2020 г (за 2017, 2018 и 2019 г.). и три годишни отчета за изпълнението на Програмата за енергийна ефективност (за 2021, 2022, 2023). Разгледаните отчети са изготвени по образец и публично достъпни на интернет страницата на общината.

[bookmark: _Toc165299329]Преглед на анализите на състоянието в плановите  документи 
Целта на прегледа на аналитичната част на плановите документи е да се идентифицират изводи и препоръки от анализите, отнасящи се до намаляване на емисиите на парникови газове и намаляване на риска и уязвимостта към изменящия се климат.
Наличието на препоръки в един и същи тематичен обхват в няколко планови документа може да е критерий за приоритетност в климатичните политики на общината.
В общинския план за развитие на община Златоград за периода 2014-2020 г. са представени редица ключови заключения и препоръки, касаещи адаптацията към климатичните проблеми.
Съгласно Общинския план за развитие основните проблеми и предизвикателства върху които общината работи, са:
· Идентифициране и картиране на зоните на територията на Общината с повишен риск от възникване на наводнения;
· Идентифициране и картиране на зоните на територията на Общината с повишен риск от възникване на свлачища и срутища;
· Идентифициране и картиране на зоните на територията на Общината с повишен риск от възникване на горски пожари;
· Определяне на мерки и проекти, насочени към превенция на риска от екстремални природни явления, изследване на тяхната икономическа ефективност и изготвяне на план за тяхната поетапна реализация и предварително оповестяване на начертаните мероприятия.
Общинският план за развитие също така отчита като съществен проблем пред устойчивото развитие на общината, в контекста на променящия се климат, ниската екологична култура, увреждането на съдове за отпадъци, нерегламентираното изхвърляне на отпадъци по парковете, междублоковите пространства, зоните за отдих и горски територии.
От своя страна, набелязаните в Общинския план за развитие мерки приоритетно значение за подобряване на качеството на атмосферния въздух (КАВ) в гр. Златоград са свързани с:
· Екологосъобразно отопление на обществено-административни, жилищни и промишлени сгради. Сериозна възможност за това е по-широко използване на енергия от възобновяеми
източници и особено оползотворяване на енергийния и отоплителен потенциал на геотермалното находище в село Ерма река.
· Саниране и повишаване на енергийната ефективност на обществени и жилищни сгради.
· Ограничаване на емисиите от автомобилния транспорт, чрез изграждане на нови улични връзки (където е необходимо) и реконструкция и рехабилитация на съществуващите такива,
оптимизиране на транспортната схема в централната градска част (включително и дейности по подобряване на условията за паркиране), реализация на инициативи насочени към намаляване на използването на автомобилен транспорт, реализация на инициативи и стимули за обновяване на автомобилния парк на превозните средства, в това число и чрез данъчни облекчения, реализация на инициативи, насочени към създаване на условия и насърчаване на колоезденето и пешеходството.
В Общинската програма за опазване на околната среда за периода 2008-2013 г. са представени ключови заключения относно основните екологични проблеми, пред които общината е изправена и които обуславят нуждата от осъществяване на мащабни целенасочени мерки за целите на тяхното преодоляване. В общинската ПОО за периода 2008-2013 г. се посочва, че през последните години се забелязват тенденции към засушаване. Глобалното затопляне на климата води до намаляване на общите водни ресурси, които са ограничени както за цялата страна, така и за общината. Във връзка с това някои притоци са напълно пресъхнали. С всяка изминала година периодът на засушаване през летния сезон се увеличава, а високите температури водят до силно намаляване на влагата в почвата. Това силно се отразява върху селското стопанство, върху водните запаси и водопотреблението. Водните ресурси са намалели с около 30 % спрямо минали години. Към анализирания период приблизително 50% от водата се губи вследствие често настъпващи аварии, поради амортизиралата се вече вътрешна водоснабдителна мрежа.
В общинската ПУО за периода 2016-2020 г. са изведени ключови заключения относно проблемите и недостатъците на изградената система за управление на отпадъците в общината, както и относно потенциала за нейното бъдещо развитие. В програмния документ се посочва, че използването на утайките в селското и горско стопанство е най-добрият начин за рециклирането им, а направените проучвания в страните от Европейския съюз, показват, че е и най-евтиният. В момента утайките се транспортират и депонират на регионално депо гр. Смолян. Изготвен е План за управление на утайките от ГПСОВ. По данни на ВиК Смолян анализите на утайките показват, че те са годни за оползотворяване в селското стопанство като торно средство, за паркоизграждане и поддържане на тревни площи, за земеделски нужди, така също оползотворяване за рекултивация на нарушени терени.
Програмата за развитие на туризма на територията на община Златоград за период 2012 - 2015 г. очертава потенциала за развитие на общината по следния начин: За оползотворяването на енергията на геотермалната вода като природен ресурс е изготвен работен проект, през 2008 г., който включва изпълнението на четири подобекта със специфични по своя характер, строителни дейности. Дългосрочната концепция на местната власт е за разширяване на възможностите за допълнително използване на минералната вода за балнеолечение, оранжерийно отопление, и др.
Представените, в Програмата за управление на община Златоград (2015-2019 г.), заключения очертават потенциала за устойчиво развитие на общината. С плановия документ се подчертава, че изпълнението на мерки за енергийна ефективност, в общинския сграден фонд и в частния сектор, води до значително намаляване на разходите за отопление и има пряк ефект не само върху условията за живот и енергийните показатели на сградите, но и върху подобряване на качеството на атмосферния въздух, поради което целенасочени усилия следва да бъдат съсредоточени върху  осъществяване на мащабна общинска политика в областта на енергийната ефективност на обекти-публична общинска собственост, многофамилни жилищни сгради и улично осветление.
Планът за действие за устойчиво енергийно развитие на община Златоград за периода 2015 – 2020 г. очертава както очакваните резултати от неговата успешна реализация, така и приоритетните стратегически дейности и инвестиционни проекти, които следва да бъдат реализирани с цел гарантиране изпълнението на начертаната стратегическа рамка за устойчива енергия. В плановия документ са набелязани стратегически мерки и инвестиционни проекта за: 1)  Подобряване на енергийните характеристики на общинския и държавен сграден фонд и на многофамилни жилищни сгради с над и под 35 самостоятелни жилищни обекта, 2) Намаляване на консумацията на електроенергия, нафта, дърва и др., чрез въвеждане на енергоспестяващи мерки за промишлени системи и оползотворяване на ВЕИ, 3) въвеждане на енергоефективни мерки, намаляване на вредните емисии газове и консумацията на енергия в общинския сектор чрез използване на ВЕИ, 4) въвеждане на енергоефективни мерки както и разширяване използването на ВЕИ и намаляване на годишния разход на електроенергия от населението средно с 3% годишно, 5) приложение на ВЕИ в този сектор е прилагане на LED осветителни тела с фотосоларни панели и акумулатори, с което ще се реализират съществени енергийни икономии и намаляване на количеството на електроенергия с 5 % годишно и 6) обследване за енергийна ефективност на съществуващата улична осветителна система.
Програмата за управление на отпадъците на община Златоград за периода 2021 – 2028 г. представя заключения, относно основните недостатъци на съществуващата, на територията на общината, система за управление на битовите отпадъци. На таза база са формулирани и основни препоръки, относно  недостатъците на изградената система за управление на отпадъците, които следва приоритетно да бъдат преодолени, като се потърсят варианти за оползотворяване на утайките от ГПСОВ и се наблегне на предотвратяване образуването на хранителни отпадъци, посредством приложение на мерки, които се позовават на добри европейски практики. 
В програмата за енергийна ефективност на общината за периода 2021-2027 г. са представени както заключения относно перспективите за устойчиво развитие на общината в контекста на променящия се климат, така и обобщени резултати от положените целенасочени усилия за повишаването на енергийната ефективност в публичния и жилищния сектор.  В програмния документ се посочва, че Златоград е едно от населените места в страната с най-големи перспективи за използване на геотермалната енергия, както и че минералната вода може да превърне Златоград във водеща СПА дестинация, което би означавало целогодишни възможности за туризъм. Програмният документ разглежда оползотворяването и развитието на геотермалния потенциал като най-значителната възможност на общината за постигане на ускорено икономическо развитие, включително за: топлофициране и горещо битово водоснабдяване на обществени и частни сгради; използването на геотермалната вода като алтернативен източник на енергия; развитие на производство, свързано с бутилиране на минералната вода за питейни нужди; развитие на геотермално промишлено рибовъдство; развитие на алтернативни форми на земеделие, включващи оранжерийно производство; развитие на балнеологията, лечебния и спа туризъм; използване на геотермалната енергия за производство на електрическа енергия, като след обследване от специалисти може да се предоставят и допълнителни технически параметри.
В програмата за енергийна ефективност на общината се набляга и на постигнатите до момента резултати, включително 1) постигнати, в резултат на въведените мерки за енергийна ефективност в публичния сектор, значителни спестявания на емисии CO2, в т.ч. над 636 т./ год. в образователната сфера, където всички сгради са с изцяло или частично изпълнени мерки за ЕЕ, над 494 т./ год. от подобрената ЕЕ на административни сгради – общински и държавни, 83 т./ год. след модернизацията на уличното осветление. Значителни са и спестените средства за ел. енергия, 2) изпълнени общо 17 проекта, в т.ч. 7 по Национална програма за енергийна ефективност на многофамилни жилищни сгради (НПЕЕМЖС) и 10 проекта по Оперативна програма „Региони в растеж“ 2014-2020 г.  (ОПРР) за повишаване на енергийната ефективност и обновяване на многофамилни жилищни сгради, преминали в по-горен клас на енергопотребление – клас „С“, клас „В“ и клас „А“ и обучение на общински служители, 3) въведено енергоефективно улично осветление с изпълнени инвестиции в общ размер на 331 584 лв. за подмяна на лампи с LED осветителни тела, замяна на остарели стълбове и въвеждане на централна енергийна система за управление и контрол.
В Програмата за управление на общината за периода 2019-2023 г. са представени заключения относно основните ефекти от прилагането на мерки за енергийна ефективност върху условията за живот, енергийните показатели на сградите и върху качеството на атмосферния въздух. На тази база, програмният документ очертава като основен приоритет осъществяване на мащабна общинска политика в областта на енергийната ефективност на обекти-публична общинска собственост, многофамилни жилищни сгради и улично осветление.
В Дългосрочната програма за насърчаване използването на енергия от възобновяеми източници и биогорива на община Златоград за периода 2021 – 2030 г. са представени както ключови, постигнати до момента, резултати, така и основни заключения относно потенциала за устойчиво и екологично развитие на общината, на база на които биват идентифицирани препоръчителни административни и технически мерки, които следва да бъдат осъществени на територията на община Златоград. Основните заключения, имащи пряко отношение към адаптацията на общината към климатичните промени, които биват представени в рамките на разглеждания програмен документ, включват:
· Община Златоград разполага с потенциал от ВЕИ, основно с геотермална енергия и по малко със слънчева енергия и биомаса, но техните стойности ще нарастват в бъдеще с развитие на технологиите. За това той трябва да се развива и използва разумно.
· Наблюдава се засилване на интереса към инвестиции в технологии за преобразуване на слънчевата енергия в топлина и електрическа. Потенциалът на общината е висок и произтича от това, че територията на Златоград попада в район с добри показатели на слънчева радиация и подходящи атмосферни условия, увеличаващи рентабилността на фотоволтаични централи. 
· Изграждането на ветро парк от общината за собствено ползване не би била целесъобразна инвестиция, но при евентуален инвеститорски интерес, общината би съдействала в издаването на нужните разрешителни за изграждане на съоръжението.
· На територията на общината, под стената на язовир „Златоград”, е изградена малка ВЕЦ с частен инвеститор. Инсталираната мощност е 400 kW.
· Най-значителните възможности за ускорено икономическо развитие на Община Златоград е оползотворяването и развитието на геотермалния потенциал: Топлофициране и горещо битово водоснабдяване на обществени и частни сгради; Използването на геотермалната вода като алтернативен източник на енергия; Развитие на производство, свързано с бутилиране на минералната вода за питейни нужди; Развитие на геотермално промишлено рибовъдство;  Развитие на алтернативни форми на земеделие, включващи оранжерийно производство;  Развитие на балнеологията, лечебния и спа туризъм – водните ресурсите от находището в Ерма река са с лечебно-профилактични свойства при стомашно чревни, жлъчно-чернодробни, бъбречно урологични, метаболитни и др. заболявания; Използване на геотермалната енергия за производство на електрическа енергия, като след обследване от специалисти може да се предоставят и допълнителни технически параметри.
· На територията на общината са предприети мерки за подобряване на енергийната ефективност на сградния фонд, чрез изпълнени проекти за ЕЕ във всички образователни и публични сгради.
В Плана за интегрирано развитие на община Златоград за периода 2021-2027 г. са изведени основни изводи както относно проблемите, пред които общината е изправена, така и по отношение на нейните сравнителни предимства; в заключителния раздел на плановия документ, също така, се разглеждат основните възможности за противодействие на климатичните промени в общината, както и ключови, постигнати до момента, резултати. Като основни проблеми, имащи отношение към адаптацията на общината към климатичните промени, плановият документ отличава липсата на предупредителни системи при замърсяване на въздуха над критичните нива; Увеличаване на емисиите на вредни вещества и замърсяването от транспорта; Увеличаване на шум от засиления транспортен трафик; Рискове от наводнения, предизвикани от екстремни валежи през есента и пролетта; Наличие на промишлени замърсители на водата, почвите и въздуха. Като основни предимства на общината се посочват фактите, че цялото население е обхванато от системата за сметосъбиране; изпълнени са нормативните изисквания по разделното събиране на отпадъци в Златоград; развива се инфраструктурата за управление на отпадъците; липсват ярко изразени екологични проблеми, замърсявания и увреждания на околната среда, с изключение на района на хвостохранилище „Ерма река“ и терените около рудниците в с. Ерма река, което е предпоставка за високо качество на живот; че има изградена ГПСОВ, както и добра организация по управление на отпадъците, обхващаща цялата община. Като основна перспектива за подобряване на адаптацията на общината към климатичните промени се разглежда използването на ВЕИ, произведено от чиста енергия, в зависимост от специфичните природни условия.

[bookmark: _Toc165299330]Оценка на функциите на структурните звена на общинската администрация по отношение на политиките по изменение на климата
Целта на оценката е да се установи доколко общинската администрация на община Златоград е обезпечена с капацитет структурно и експертно да разработва и прилага политики и мерки, свързани с измененията на климата както  смекчаване, така и адаптация. 
За целта е направен преглед на Устройствения правилник на община Златоград и е изготвена таблица, обобщаваща обезпечаването на функциите по отношение на политиките за изменение на климата на община Златоград. 
Резултатите от извършеният преглед показват, че Дирекция „Икономическо развитие, обществени поръчки, стопански дейности и връзки с обществеността“ е натоварена с основните отговорности, касаещи енергийната ефективност на сградния фонд и уличното осветление, като и с дейностите, свързани с използването за общински цели, на възобновяеми източници на енергия и биогорива. Също така, Дирекция „Икономическо развитие, обществени поръчки, стопански дейности и връзки с обществеността“ поддържа общински регистъра на водовземните съоръжения и разработва информационни и рекламни материали за общината (печатни, графични, фото, аудиовизуални и други). Дирекция „Хуманитарни дейности, благоустрояване, озеленяване и опазване на околната среда“ също отговаря за редица дейности, имащи отношение към политиките за изменение на климата. Тя организира системата за управление на отпадъците, оказва контрол по спазване разпоредбите на Наредба № 1 и Наредба № 5 за управление на отпадъците и координира дейностите за осигуряване условия за столово хранене, отдих, спортна база и транспорт за учениците и учителите.
От своя страна, кметът на общината, редом със заместник-кмета, секретаря и директорите на дирекции, са натоварени с функции, касаещи провеждането на обучения за общинската администрация и общински структури.
На базата на извършения преглед може да се направи заключението, че, в рамките на своята администрация, община Златоград разполага с висока степен на обезпеченост на функциите по отношение на политиките за изменение на климата.

В резултат на направения анализ на плановите документи могат да бъдат формулираните следните основни изводи:
· За преобладаващата част от мерките, насочени към смекчаване и/или адаптация към климатичните промени, заложени в стратегическите и плановите документи на общината, с изтекъл краен срок не са представени ключови параметри, като конкретни източници на финансиране, индикативен бюджет за изпълнение и измерим очакван ефект от реализацията им.
· За голяма част от мерките, заложени в стратегическите програмни документи на община Златоград, с изтекъл краен срок, няма посочени стойности за напредък, което възпрепятства проследяването на напредъка в изпълнението на мерките в програмите на общината..
· Изводите и препоръките, формулирани в стратегическите и плановите документи на общината по отношение на смекчаването и адаптацията към климатичните промени показват, че използването на ВЕИ, произведено от геотермална и/или слънчева енергия, в зависимост от специфичните природни условия, представлява една основните перспективи за устойчиво развитие на общината.
· Прегледът на Устройствения правилник на община Златоград показва висока степен на обезпеченост на функциите по отношение на политиките за изменение на климата.
Представените в този раздел основни изводи и препоръки ще бъдат взети предвид при изготвянето на Планове за устойчива енергия, климат и адаптация в рамките на Дейност 6 от проекта. 

